Oznámenie Komisie Rade - Dodatok bielej knihy „nová hybná sila pre európsku mládež“: vyhodnotenie činností vedených v rámci európskej spolupráce v oblasti mládeže /* KOM/2004/0694 v konečnom znení */





Brusel, 22.10.2004 KOM(2004) 694 v konečnom znení . OZNÁMENIE KOMISIE RADE Dodatok Bielej knihy „Nová h ybná sila pre európsku mládež“: vyhodnotenie činností vedených v rámci európskej spolupráce v oblasti mládeže . OBSAH 1. Úvod 3 2. európska spolupráca v oblasti mládeže 3 2.1. Proces 3 2.2. Rámec európskej spolupráce v oblasti mládeže 4 3. Otvorená metóda koordinácie (OMK) v oblasti mládeže 5 3.1. Zavedenie metódy OMK 5 3.2. Štrnásť spoločných cieľov metódy OMK 5 3.3. Vyhodnotenie zavedenia metódy OMK 6 4. posilnenie mládežníckej dimenzie v iných politikách 7 4.1. Celoživotná výchova a vzdelávanie 7 4.2. Zamestnanosť a sociálna integrácia 7 4.3. Boj proti rasizmu a xenofóbii 8 4.4. Samostatnosť mladých ľudí 8 4.5. Vyhodnotenie zohľadnenia mládežníckej dimenzie v iných politikách 8 5. iné iniciatívy a akcie v rámci realizácie priorít bielej knihy 8 5.1. Účasť 9 5.2. Informácie 9 5.3. Dobrovoľná činnosť 9 5.4. Väčšie znalosti a porozumenie mládeže 9 5.5. Nový európsky program v prospech mládeže 10 6. Závery 10 1. ÚVOD Európska únia vytvára od konca osemdesiatych rokov programy určené pre mladých, ale rozvoj politickej spolupráce v oblasti mládeže sa začal až v novembri 2001, keď Komisia publikovala Bielu knihu „Nová hybná sila pre európsku mládež“[1]. Proces spolupráce, ktorý sa začal Bielou knihou, najmä zavedenie otvorenej metódy koordinácie v tejto oblasti umožnilo rozšírenie a prehĺbenie diskusie o otázkach mládeže na európskej aj národnej úrovni, ale takisto na úrovni hlavných zúčastnených, teda mladých ľudí. Dynamika spustená procesom tejto Bielej knihy sa nanovo konkretizuje schválením Ústavnej zmluvy pre Európsku úniu Európskou radou v júni 2004, ktorá ustanovuje rozvoj právnej databázy vzťahujúcej sa na mládež. Perspektíva posilňovania politík a činností v prospech aktívneho občianstva predovšetkým európskej mládeže sa takisto prejavuje v návrhoch Komisie pre nový finančný rámec po roku 2006[2]. Konsolidácia a rozvoj týchto zameraní prislúcha Rade a novozvolenému Európskemu parlamentu a ich realizácia, zvlášť v rámci nového programu „ MLÁDEŽ V AKCII„, Komisii[3]. V kontexte začatia tohto nového cyklu pre politiku mládeže pokladá Komisia za vhodné a užitočné vypracovať vyhodnotenie činnosti vedenej odo dňa publikovania Bielej knihy, a to so zreteľom na mandát, ktorý jej bol výslovne zverený Radou, a so zreteľom na záväzky voči všetkým aktérom procesu, v prvom rade voči mladým ľuďom. Tento dokument vychádza na žiadosť Rady, obsiahnutej v Rezolúcii Rady z júna 2002 o rámci európskej spolupráce v oblasti mládeže[4]. Rada preto vyzvala Komisiu na vypracovanie hodnotiacej správy pre rámec spolupráce, vrátane zhodnotenia otvorenej metódy koordinácie a v prípade potreby pozmeňovacích návrhov k tejto metóde. Indikačný program ustanovil preskúmanie tejto správy Radou na rok 2004. 2. EURÓPSKA SPOLUPRÁCA V OBLASTI MLÁDEžE 2.1. Proces Biela kniha určila hlavné relevantné výzvy pre politiku mládeže v európskom sociálno-demografickom kontexte, ktorý je charakteristický zväčšujúcou sa nerovnováhou medzi mladými a staršími ľuďmi a zmenou podmienok, v ktorých žijú mladí ľudia v čase najdôležitejšieho európskeho rozšírenia a v internacionalizujúcom sa prostredí. Skutočnosť, že Biela kniha bola vypracovaná na základe širokej konzultácie s mladými ľuďmi, svedčí o vôli zapájať občanov do rozhodnutí, ktoré sa ich týkajú, a prispieť tak k ich zblíženiu s politickými inštitúciami. Biela kniha predstavovala novú ambíciu pre mládež a navrhovala obohatiť Európsku úniu o nový rámec spolupráce v oblasti mládeže, ktorý by bol zároveň ambiciózny, na úrovni očakávaní mladých ľudí a realistický, ustanovujúc priority a rešpektujúc jednotlivé úrovne kompetencie. Európsky parlament[5] podporil návrhy Bielej knihy a takisto ich realizáciu. Rovnaký postoj prezentoval aj Európsky hospodársky a sociálny výbor[6] a Výbor regiónov[7]. Biela kniha zaznamenala prelom v spôsobe pristupovania k politike mládeže. Hlavné body posudku Komisie o mládeži sa preukázali ako oprávnené a priority potvrdili vedci, štátne úrady a mládežnícke organizácie. K dnešnému dňu ešte zostáva jedna referencia v rámci Únie, ale takisto u ostatných krajín Európy a zvyšku sveta. Napriek tomu mládež naďalej prechádza vývojom a bude vhodné preskúmať v krátkom čase priority pre nasledujúce roky. 2.2. Rámec európskej spolupráce v oblasti mládeže Rámec európskej spolupráce v oblasti mládeže, ktorý bol ustanovený na základe Bielej knihy Komisie Rezolúciou Rady z júna 2002, pozostáva z dvoch dodatkových častí: a) aplikácia otvorenej metódy koordinácie (OMK) na tematické priority, špecifické pre oblasť mládeže; b) väčšie zohľadnenie mládežníckej dimenzie v ostatných politikách. Rezolúcia ustanovuje zásady flexibility metódy, nediskriminácie a rovnosti šancí, implikácie mladých ľudí a takisto zásadu združovania kandidátskych krajín pre rámec spolupráce. Biela kniha navrhuje štyri tematické priority, to znamená (i) účasť, (ii) informácie, (iii) dobrovoľné činnosti mladých ľudí, (iv) väčšie znalosti a porozumenie oblasti mládeže, označuje ich za priority metódy OMK a upresňuje postupy, ktoré majú viesť ku schváleniu spoločných cieľov Radou a členskými štátmi. Rezolúcia ustanovuje takisto mechanizmy kontroly realizovania cieľov. Rezolúcia zároveň upresňuje politiky a programy, ktoré musia navyše zahrňovať mládežnícku dimenziu: celoživotnú výchovu a vzdelávanie, mobilitu, zamestnanosť a sociálnu integráciu, boj proti rasizmu a xenofóbii. Je zaznamenaný úmysel Komisie zvolať pracovnú skupinu poverenú skúmaním samostatnosti mladých ľudí v spoločnosti. 3. OTVORENÁ METÓDA KOORDINÁCIE (OMK) V OBLASTI MLÁDEžE 3.1. Zavedenie metódy OMK Európska komisia rozposlala v júli 2002 v súlade s Rezolúciou členským štátom a kandidátskym krajinám dotazníky o účasti a informáciách a o rok neskôr dotazníky o dobrovoľnej činnosti a väčších znalostiach a porozumení mládeže. Komisia vypracovala analýzu všetkých odpovedí, súhrnné správy a pripravila projekty spoločných cieľov spolu s líniami činnosti. Komisia usporiadala na európskej úrovni konzultácie o dotazníkoch, súhrnných správach a projektoch spoločných cieľov, pričom boli zainteresovaní hlavní aktéri. Systematicky bolo konzultované Európske fórum mládeže[8] bez toho, aby boli vylúčené iné spôsoby konzultácie, ako to bolo v prípade konferencií s mladými ľuďmi (pozri bod 5.1). Konzultáciu poskytovala i sieť vedcov špecializovaných na otázky spojené s mládežou a mladými ľuďmi, ktorí sa zišli na konferenciách usporiadaných predsedníctvami Rady. Spoločné ciele pre účasť a informovanie mladých ľudí navrhla Komisia v apríli 2003[9] a Rada ich schválila v Rezolúcii v novembri 2003[10]. Návrhy spoločných cieľov pre dobrovoľnú činnosť[11] a väčšie znalosti a porozumenie mládeže[12] schválila Komisia v apríli 2004 a mali by byť predmetom rezolúcií Rady v novembri 2004. Za účelom sprevádzať a podporiť realizáciu spoločných cieľov schválených Radou sa prisúdila zvláštna úloha zhromaždeniu generálnych riaditeľov pre mládež, inštancii dialógu a neformálnej politickej dohody. Tri pracovné skupiny začali pracovať na téme účasti na miestnej úrovni, informácií a záväzku mladých ľudí a jeho uznania. Cieľom týchto skupín je podporiť sprostredkovávanie skúseností za účelom podporiť a zrýchliť realizáciu stanovených cieľov. Výsledky sa použijú pri realizácii cieľov na národnej úrovni a pri vypracovaní správ, ktorých vytvorením do konca roku 2005 sú zaviazané členské štáty. Takisto sa budú môcť využiť ako základ pre spracovanie tém skupinou Mládež Rady a samotnými ministrami. 3.2. Štrnásť spoločných cieľov metódy OMK Štrnásť cieľov navrhnutých Komisiou, z ktorých štyri poukazujú na väčšie znalosti oblasti mládeže a desať je priamo nasmerovaných na mladých: - Za účelom vytvorenia podmienok vhodných pre výkon aktívneho občianstva mladých ľudí schválila Rada tri ciele účasti, ktoré sa týkajú účasti mladých ľudí na živote ich miestnej komunity, účasti mladých ľudí na mechanizmoch reprezentatívnej demokracie a výchovy k účasti. - Čo sa týka informovania mladých ľudí, jednej z podmienok účasti, tri ciele schválené Radou sa vzťahujú na prístup k informáciám, kvalitu systémov a otvorenosť k významnejšiemu zainteresovaniu mladých ľudí pri vytváraní a šírení informácií. - Dobrovoľná činnosť existuje vo všetkých členských štátoch v rôznych formách a Európska dobrovoľná služba zaznamenáva v rámci programu MLÁDEŽ rastúci záujem. Ciele navrhnuté Komisiou sú zamerané na rozvoj týchto činností v ich rozmanitosti, zjednodušenie prístupu k nim pre väčšie množstvo ľudí a na podporu a lepšie rozpoznanie individuálneho a kolektívneho prospechu týchto činností. - Politická úvaha a akcia musia mať možnosť oprieť sa o väčšie znalosti a porozumenie mládeže. Prvé dva ciele navrhnuté Komisiou sa sústredia na identifikáciu a aktualizáciu existujúcich znalostí najprv o prioritných témach mládeže a následne o ďalších témach predstavujúcich záujem pre mládež. Dva ďalšie ciele sa zároveň zameriavajú na kvalitu metód a nástrojov a na druhej strane na zvyšovanie úrovne výmen, dialógu a vytvárania sietí. 3.3. Vyhodnotenie zavedenia metódy OMK Nový rámec európskej spolupráce sa stal skutočnosťou a Komisia splnila svoje záväzky. Oblasť mládeže sa momentálne ustanovuje ako politické pole, v ktorom sú všetci aktéri mobilizovaní, vedú spolu dialóg a spolupracujú. Výber flexibilnej otvorenej metódy koordinácie, prispôsobenej mládeži, umožnil vypracovanie koherentného pracovného plánu a stanovenie politických priorít pre činnosť. Tieto európske priority sú zároveň referenciou pri stanovovaní národných priorít. Táto pracovná metóda umožnila mobilizáciu štátnych úradov a poskytnutie politickej viditeľnosti činnostiam rozvíjaným v prospech mládeže. Rytmus priebehu takto spusteného pracovného plánu umožnil každému z postupných predsedníctiev prispieť k dynamizácii procesu realizovania cieľov, za ktoré nesú zodpovednosť členské štáty. Metóda OMK pre mládež sa napriek tomu líši od otvorených metód koordinácie v ostatných oblastiach: - stanovené ciele zostávajú kvalitatívne a nie sú obsiahnuté v tomto štádiu orientačných ambícií („benchmarks“); - realizácia cieľov, ponechaná na posúdenie členskými štátmi, nie je predmetom akčných plánov jednotlivých štátov koordinovaných na európskej úrovni. Bez toho, aby sa spochybňovali tieto výbery, ktoré sa preukázali ako nevyhnutné pre konsenzuálny prístup pri zavedení nového rámca spolupráce, by bolo vhodné uvažovať o potrebnej rovnováhe medzi flexibilitou a účinnosťou metódy. Realizácia spoločných cieľov členskými štátmi je rozhodujúcou fázou pre úspech metódy OMK. Každý členský štát by mal podľa situácie svojej krajiny definovať akčný plán v záujme dosiahnutia dohodnutých cieľov. Konzultácia mladých ľudí je podstatná na všetkých úrovniach, na európskej i národnej úrovni, a v rôznych štádiách postupu (odpovede na dotazníky, vypracovanie a kontrola činností jednotlivých štátov, správy Komisii...). 4. POSILNENIE MLÁDEžNÍCKEJ DIMENZIE V INÝCH POLITIKÁCH Určité politiky majú významný dopad na život mladých, zvlášť tie politiky, ktoré Biela kniha určila za priority a ktoré boli prevzaté v Rezolúcii Rady z júna 2002, a to: celoživotná výchova a vzdelávanie, mobilita, zamestnanosť a sociálna integrácia, boj proti rasizmu a xenofóbii, samostatnosť mladých ľudí pri vykonávaní ich občianstva. Ďalšie činnosti sa realizovali na európskej úrovni. 4.1. Celoživotná výchova a vzdelávanie Skupina Mládež Rady prispela do Rezolúcie Rady z júna 2002[13] o celoživotnom vzdelávaní, ktorá uznáva hodnotu neformálnej a mimoškolskej výchovy poskytovanej mládežníckymi aktivitami mimo formálneho rámca výchovy. V rámci realizácie pracovného plánu o cieľoch výchovných a vzdelávacích systémov[14] a Deklarácie z Kodane o posilnenej európskej spolupráci v oblasti školstva a odborného vzdelávania bola zabezpečená kontrola[15]. Predstavitelia Európskej komisie takisto vypracovali spolu s predstaviteľmi Rady Európy pracovný dokument[16] a usporiadali vedecký seminár o otázke uznania a platnosti výchovy a vzdelávania v oblasti mládeže[17]. 4.2. Zamestnanosť a sociálna integrácia Skupina Mládež Rady prispela Výboru pre zamestnanosť v záujme zohľadnenia situácie mládeže pri revízii európskej stratégie pre zamestnanosť a jej vedúcich línií v roku 2003. V máji 2004 schválila Rada mládeže Rezolúciu o mladých ľuďoch a sociálnej inklúzii, ktorá zvlášť odporúča, aby boli mladí ľudia s menšími príležitosťami prioritou v rámci otvorenej metódy koordinácie, spojenej s bojom proti sociálnemu vylúčeniu. 4.3. Boj proti rasizmu a xenofóbii V máji 2004 schválila Rada vyhlásenie o mladých ľuďoch v konfrontácii z rasizmom a intoleranciou[18], ktoré ustanovuje akčný plán odo dnešného dňa do roku 2005. Komisia vyvinula spoluprácu s Európskym monitorovacím centrom rasistických a xenofóbnych fenoménov[19] a podporila veľký počet projektov boja proti rasizmu a xenofóbii prostredníctvom programu MLÁDEŽ a zvlášť vytvorila pre mladých ľudí európske webové stránky proti rasizmu a xenofóbii[20]. 4.4. Samostatnosť mladých ľudí V októbri 2003 usporiadala Komisia seminár o otázke samostatnosti mladých ľudí, na ktorom sa zúčastnili odborníci z viacerých oblastí. Ide o komplexnú tému, ktorá sa vzťahuje na finančnú nezávislosť mladých ľudí, na voľný výber ich životnej cesty a takisto na ich osobný vývoj. Samostatnosť mladých ľudí sa viaže na iné politiky: výchovu, zamestnanosť, sociálnu ochranu a finančnú bezpečnosť. Návrhy činností boli v máji 2004 navrhnuté generálnym riaditeľom pre mládež a tí ich schválili. 4.5. Vyhodnotenie zohľadnenia mládežníckej dimenzie v iných politikách Zvláštna pozornosť sa upriamila na všetky jednotlivé politiky, ktoré Biela kniha považuje za prioritné, a to za účelom zohľadnenia mládežníckych otázok v rámci týchto politík. Prijaté iniciatívy umožňujú vytvoriť odo dneška mostíky, ktoré zjednodušia nevyhnutné interakcie medzi rozličnými metódami, akčnými plánmi a programami. Výsledky sú povzbudivé, ale prvé ponaučenia spočívajú v tom, že: - je nevyhnutné lepšie sa oboznámiť so situáciou mládeže vzhľadom na tieto politiky, aby ich bolo možné ovplyvniť, z čoho vyplýva dôležitosť lepšej znalosti oblasti mládeže; - je pre zabezpečenie reálnej účinnosti nevyhnutné mobilizovať všetkých zodpovedných činiteľov (politických príslušníkov, mládežnícke organizácie) na všetkých úrovniach (miestnej, regionálnej, národnej a európskej). 5. INÉ INICIATÍVY A AKCIE V RÁMCI REALIZÁCIE PRIORÍT BIELEJ KNIHY Okrem pripravovaných akcií v rámci Rezolúcie Rady prijala Komisia záväzky za účelom posilnenia politickej činnosti Únie v prioritných oblastiach stanovených v Bielej knihe. 5.1. Účasť Účasť mladých ľudí je politickým cieľom a z tohto dôvodu je spracovaná v metóde OMK, ale predstavuje takisto jednu zo zásad dobrého riadenia na európskej úrovni. Z tohto pohľadu: - Komisia usporiadala priamy dialóg s mladými ľuďmi a ich organizáciami, a to pri každej etape postupov metódy OMK. - Konferencie o témach spojených s účasťou a dobrovoľnou činnosťou mladých ľudí, ktoré Komisia usporiadala spolu s predstavenstvami Rady, umožnili rozvoj pravidelného a štruktúrovaného dialógu medzi mladými ľuďmi, úradmi a politickými predstaviteľmi. - Komisia podporila iniciatívy, ktoré aktívne vedú mladých ľudí k účasti na diskusiách a na vytváraní Európskej ústavy (YOUTH 2002, Mládežnícky konvent v júli 2002). Vo výhľade nových činností v prospech mladých ľudí vyhlásila Komisia súťaž na návrhy pre pilotné projekty účasti[21] a ich zapojenie do siete. 5.2. Informácie Európsky týždeň mládeže, ktorý sa konal od 29. septembra do 5. októbra 2003[22] umožnil valorizovanie politickej činnosti vykonávanej v prospech mladých ľudí na európskej úrovni a v členských štátoch a takisto výsledkov programu MLÁDEŽ prostredníctvom série akcií v Európskom parlamente, v Komisii a na celom európskom území. Spustením európskeho portálu pre mládež[23] v máji 2004 sa dovŕšila dlhodobá práca a umožnila sprístupnenie dostupných, užitočných a kvalitných informácií pre mladých Európanov, tak ako je to uvedené v Bielej knihe. 5.3. Dobrovoľná činnosť Komisia usporiadala v novembri 2003 spolu s talianskym predsedníctvom Rady konferenciu o občianskych službách v Európe a o posilňovaní spolupráce medzi týmito službami na európskej úrovni[24]. 5.4. Väčšie znalosti a porozumenie mládeže Komisia publikovala výsledky dvoch Eurobarometrov, jedného z roku 2001 pre krajiny Únie[25] a druhého z roku 2003 pre kandidátske krajiny[26], potvrdzujúce, že záujem mladých ľudí o Európu je spojený s určitou nedôverou voči tradičným politickým inštitúciám. Komunita vedcov pracujúcich v oblasti mládeže bola zainteresovaná do vytvárania Bielej knihy, do návrhov spoločných cieľov, do konferencií predstavenstiev a do prác skupiny o samostatnosti. Dohoda medzi Komisiou a Radou Európy umožnila pokrok vo vytváraní databázy o politikách mládeže a rozvoj a obohatenie analýz a údajov týkajúcich sa priorít metódy OMK. 5.5. Nový európsky program v prospech mládeže 14. júla 2004 navrhla Komisia nový európsky program pre mládež nazvaný “MLÁDEŽ V AKCII“ pre obdobie 2007– 2013. Tento nový program zabezpečí kontinuitu s aktuálnym programom a umožní rozvoj nových činností podporujúcich priority stanovené v rámci politickej spolupráce, zvlášť účasť mladých ľudí, ktorá prispieva k ich aktívnemu občianstvu, rozšírenie dobrovoľnej činnosti a podporu potrebného štúdia a výskumu pre lepšiu znalosť oblasti mládeže. 6. ZÁVERY Komisia vyzýva Radu k zaznamenaniu výsledkov dosiahnutých pri zavedení rámca európskej spolupráce v oblasti mládeže. Súbor záväzkov, ktorý bol prijatý na základe Bielej knihy Komisie, bol dodržaný. Bol zavedený koherentný rámec spolupráce. Dosiahla sa široká mobilizácia mladých ľudí, mládežníckych organizácií, verejnej moci, ministrov a európskych inštitúcií. Únia je však už dnes konfrontovaná s novými výzvami vzhľadom na mládež. Je vhodné vyhnúť sa demobilizácii po spustení novej hybnej sily Bielej knihy. Vzhľadom na to, že spoločnosť vo všeobecnosti a osobitne mládež prechádzajú rýchlym vývojom, nová ratifikovaná Ústavná zmluva bude vyžadovať nové akcie. Preto Komisia považuje za užitočné upriamiť pozornosť Rady na nasledujúce aspekty: - Je potrebné preskúmať priority rámca európskej spolupráce v oblasti mládeže, ktoré by mali viesť politickú činnosť v oblasti mládeže v priebehu nasledujúcich rokov (prehĺbenie aktuálnych priorít, nové priority...). - Je potrebné znovu odhadnúť rovnováhu medzi flexibilitou a účinnosťou otvorenej metódy koordinácie v oblasti mládeže. - Otvorená metóda koordinácie musí viesť k účinnej akcii na úrovni členských štátov, aby v prvom rade naďalej zaručovala podporu a angažovanie sa mladých v tomto procese. - Konzultácia mladých musí byť nepretržitá, štruktúrovaná a účinná na úrovni národnej i európskej. Komisia predloží závery Európskemu parlamentu, Európskemu hospodárskemu a sociálnemu výboru a Výboru regiónov. [1] KOM(2001) 681, konečné znenie, 21.11.2001. [2] KOM(2004) 101, konečné znenie, 10.2.2004. [3] KOM(2004) 471, konečné znenie, 14.7.2004. [4] Ú. v. ES C 168, 13.7.2002. [5] Správa č. A5-0126/2002, 19.4.2002. [6] Ú. v. ES C/149, 21.6.2002. [7] Vyhláška č. 389, 17.7.2002. [8] http://www.forumjeunesse.org/fr/ http://www.forumjeunesse.org/fr/- Európske fórum pre mládež je medzinárodná organizácia, ktorú tvoria národné rady mládeže a medzinárodné nevládne mládežnícke organizácie, predstavujúce záujmy mladých ľudí celej Európy. Je to jediná platforma v Európe, ktorá zastupuje mládežnícke organizácie v medzinárodných inštitúciách, zvlášť v Európskej únii, Rade Európy a Spojených národoch. [9] KOM(2003) 184, konečné znenie, 11.4.2003. [10] Ú. v. EÚ C 295, 5.12.2003. [11] KOM(2004) 337, konečné znenie, 30.4.2004. [12] KOM(2004) 336, konečné znenie, 30.4.2004. [13] Ú. v. ES C 163, 9.7.2002. [14] http://europa.eu.int/comm/education/policies/2010/et_2010_fr.html [15] http://europa.eu.int/comm/education/copenhagen/index_fr.html [16] http://www.coe.int/T/E/Cultural_Co-operation/Youth/2._Priorities/research_partnership.asp#TopOfPage [17] http://www.training-youth.net/ [18] Vyhlásenie Rady a predstaviteľov vlád členských štátov v Rade o rasizme a intolerancii mladých ľudí (9405/04, 28.5.2004). [19] http://www.eumc.eu.int/eumc/index.php [20] http://www.d-a-s-h.org [21] Ú. v. EÚ C/140, 14.6.2003 a Ú. v. EÚ C/113, 30.4.2004. [22] http:/europa.eu.int/comm/youth/youthweek/index_en.html [23] http:/europa.eu.int/youth/ [24] http://europa.eu.int/comm/youth/whitepaper/post-launch/post_en_3.html#voluntary [25] EB 55.1 « Mladí Európania v roku 2001 ». [26] CCEB 2003.1 « Mladí ľudia v kandidátskych krajinách ».